google/wiki40b huggingface dataset:
Svetové hry mentálnych športov

Svetové hry mentálnych športov alebo Mentalympiáda je športové podujatie na ktorom sa súťaží v mentálnych športoch: bridž, šach, go a dáma. Organizuje ju Medzinárodná asociácia mentálnych športov v spolupráci s MOV.

Druhá mentalympiáda

Konala sa v Lille od 9. – 23. augusta 2012.
Slovensko v bridži v kategórii Open reprezentovali Eduard Velecký, Juraj Kvoček, Ján Tomčáni a Miroslava Kemeňová. Hrali sme v skupine C, v nej sme skončili na 11. mieste z 15 družstiev. Do KO fázy súťaže sa kvalifikovali z každej skupiny 4 družstvá.
Pár Kemeňová-Tomčáni ešte nastúpil v súťaži Transnacionálnych zmiešaných družstiev, družstvo Czechoslovakia vytvorili s českým párom Pavla Hoderová a Jakub Šlémr. Družstvo skončilo na 54. mieste, súťažilo 87 družstiev.

Prvá mentalympiáda

Konala sa 3. až 18. októbra 2008 v Pekingu, navyše sa súťažilo aj v čínskom šachu.

Bridž

Slovensko obsadilo súťaže družstiev v kategóriách Open a Juniori do 28 rokov.
V kategórii Juniori nastúpili: Mikolaj Albrycht, Lukáš Sidor, Robert Lukoťka, Ján Tomčáni, Miroslava Kemeňová, Stanislav Miklík, Peter Belčák - nehrajúci kapitán
V kategórii Open: Karol Lohay, Marián Henc, Pavel Mokráň, Eva Suchá, Vladimír Munka a Gejza Boros - hrajúci kapitán.
V kategórii Open štartovalo 71 družstiev, Juniori do 28 rokov 74 družstiev, Ženy 54 družstiev.

Juniori do 28 rokov

Hralo sa švajčiarskym systémom 17 kôl, zápasy sa hrali na 16 rozdaní. Prvých osem družstiev sa kvalifikovalo do štvrťfinále, pričom prvý si vyberal súpera z 5. až 8. miesta, druhý a tretí zo zostávajúcich družstiev. Štvrťfinále sa hralo na 48 rozdaní, semifinále na 60 rozdaní, finále 64 rozdaní.

Turnaj párov

V kvalifikácii do hlavného turnaja párov sa pár Tomčáni - Albrycht umiestnil na 2. mieste a pár Lukoťka - Miklík na 18 mieste a kvalifikovali sa do semifinálových bojov. Pár Kemeńová - Sidor sa umiestnil na 48 mieste a do semifinále sa nekvalifikoval.

Open

Slovensko hralo v skupine A s nasledovnými tímami: Albánsko, Brazília, Kanada, Macao, Dánsko, Estónsko, Fínsko, Francúzsko, Írsko, Taliansko, Japonsko, Keňa, Pakistan, Rumunsko, Južná Afrika, Trinidad a Tobago.
V skupinách sa hralo systémom každý s každým. Zo skupín postúpili prvé štyri družstvá, ktoré hrali KO systémom o postup do finále.

Šach

V šachu Slovensko reprezentovali: Eric Peterson, Alena Mrvová, Martin Mrva, Michal Meszaros, Ján Markoš, Veronika Machalová, Mária Machalová, Tomáš Likavský, Zuzana Gregorová, Rastislav Briestenský, Zuzana Borošová, Eva Repková, Peter Vavrák.

Go

V go Slovensko reprezentovali: Peter Karaliev, Lubica Hrdinová, Lucia Lašáková, Ladislav Palenčár, Ivan Oravec, Juraj Waczulík, Rudolf Krušina, Marián Hrdina, Xaver Gubas, Miroslav Poliak, Maroš Kráľ, Monika Černíková, Barbora Waczulíková.
Ivan Slávik

Životopis

Ľudovú školu navštevoval v rodisku, v roku 1910 – 1918 študoval na gymnáziu v Banskej Bystrici, kde maturoval, 1919 – 1923 na Vysokej škole Chemicko-technologického inžinierstva v Prahe. Roku 1923 Ing., 1966 DrSc. V roku 1926 – 1927 vedúci výroby úč. spoločnosti Fatra v Banskej Bystrici. Riadiaci pracovník potravinárskych a celulózovo-papierenských podnikov. Počas SNP spolupracoval s Povereníctvom priemyslu SNR v Banskej Bystrici, člen ilegálneho, neskôr RNV v Žiline. Vedecký pracovník Chemického ústavu SAV, súčasne externý pedagóg na SVŠT v Bratislave. Člen medzinárodných a slovenských chemických a celulózových spoločností. Špecialista v odbore chémie a technológie celulózy. Autor knižných publikácií, vedeckých štúdií a článkov. Nositeľ viacerých vyznamenaní.
Samuel Hlôška

Životopis

Narodil sa 16. novembra 1890 v Pukanci ako syn Samuela Hlôšku a Kataríny rodenej Cibulkovej. V rokoch 1910 – 1914 študoval na Vysokej škole baníckej a lesníckej v Banskej Štiavnici.
Po začiatku prvej svetovej vojny nastúpil do rakúsko-uhorskej armády, v ktorej radoch v rokoch 1914 až 1915 bojoval ako frontový vojak. V roku 1915 padol na východnom fronte do zajatia, v ktorom zotrval do roku 1917. V rokoch 1918 – 1921 pôsobil v sovietskom Rusku.
Po návrate do Československa pokračoval v rokoch 1921 – 1922 v štúdiu v meste Příbram. Roku 1922 získal titul Ing. Od roku 1922 do roku 1927 pracoval ako banský odborník štátnych banských správ v Moste a v Banskej Bystrici ako zástupca riaditeľa a riaditeľ Handlovských uhoľných baní, oblastný riaditeľ podniku Bane a huty na Slovensku.
V roku 1951 začal pôsobiť ako vysokoškolský pedagóg. Od roku 1952 prednášal na Katedre baníctva Baníckej fakulty SVŠT. V roku 1951 prodekan Baníckej fakulty SVŠT. V rokoch 1952 – 1960 na Katedre inžinierskej geológie Fakulty geologicko-geografických vied UK prírodovedeckej Prírodovedeckej fakulty UK v Bratislave. V rokoch 1954 – 1956 dekan Fakulty geologicko-geografických vied UK, 1953 – 1954 prodekan Geologicko-geografickej fakulty UK v Bratislave.
Bol popredný odborník v hlbinnom vŕtaní a inžiniersko-geologických prieskumoch. Autor monografií, odborných príručiek a vysokoškolských učebníc.
Bonnal

Poloha

Obec má rozlohu 1,8 km². Najvyšší bod je položený 292 m n. m. a najnižší bod 251 m n. m.

Obyvateľstvo

Počet obyvateľov obce je 21 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cronquistov systém

Cronquistov systém je taxonomický klasifikačný systém krytosemenných rastlín. Bol vytvorený Arthurom Cronquistom a publikovaný v jeho dielach An Integrated System of Classification of Flowering Plants (1981) a The Evolution and Classification of Flowering Plants (1968; 2 vydanie, 1988).
Cronquistov systém rozdeľuje krytosemenné rastliny do tried Magnoliopsida (dvojklíčnoslistové rastliny) a Liliopsida (jednoklíčnolistové rastliny). Vo vnútri týchto tried sú rastliny rozdelené do podtried. Systém, tak ako je popísaný v diele An Integrated System of Classification of Flowering Plants (1981), pozostáva z 321 čeľadí a 64 radov.
Cronquistov systém je stále značne rozšírený vo svojej originálnej alebo pozmenenej verzii. Veľa botanikov však prechádza na klasifikáciu vytvorenú kolektívom vedcov Angiosperm Phylogeny Group.

Systém

Nasledovný systém je prevzatý z článku Some realignments in the dicotyledons (A. Cronquist: Nord. Journ. Bot. 3: 75—83. 1983) a z diela The evolution and classification of flowering plants (1988).
Hangard

Poloha

Obec má rozlohu 6,34 km². Najvyšší bod je položený 102 m n. m. a najnižší bod 35 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arget

Poloha

Obec má rozlohu 4 km². Najvyšší bod je položený 182 m n. m. a najnižší bod 75 m n. m.

Obyvateľstvo

Počet obyvateľov obce je 93 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Danielle Campbellová

Život

Danielle pochádza z Hinsdale v Illinois, USA. Jej rodičia sú Georganne a John Campbellovci a má mladšieho brata. Objavili ju v kaderníctve v Chicagu keď mala 10 rokov. 
Kvôli natáčaniu seriálu The Originals žije v Atlante v Georgii, ale zostatok času trávi v Chicagu, Illinois. Od decembra 2015  bola vo vzťahu s členom skupiny One Direction, Louisom Tomlinsonom.

Kariéra

Prvý veľký zlom v kariére prišiel v roku 2006, keď sa ako hosťujúca hviezda objavila v piatich epizódach seriálu Prison Break. Objavila sa tiež v celoštátnej reklame na Build-A-Bear Workshop a v roku 2008 si zahrala Darlu vo filme The Poker House. V roku 2010 hrala Dani v televíznom seriáli stanice Disney Channel Zeke a Luther a neskôr sa objavila v televíznom filme Rande s hviezdou. Spolu s Nicholasom Braunom, Nolanom Sotillom a Aimee Teegarden si zahrala vo filme Maturitný ples, ktorý mal premiéru 29. apríla 2011. 
V roku 2013 získala hlavnú rolu v seriáli The Originals, kde stvárnila mocnú, 16-ročnú čarodejnicu Davinu. Neskôr, v tom istom roku, bola obsadená do filmu 16 South z roku 2015, kde si zahrala spolu s Lukom Benwardom. V apríli 2015 nakrútila film Race To Redemption, v ktorom sa predstavila v hlavnej úlohe po boku Aidena Flowersa a Luka Perryho. Film bude mať premiéru v roku 2016.
Glycerol

Výroba

Glycerol vzniká pri saponifikácii  alebo transesterifikácii.

Saponifikácia

Hlavným zdrojom glycerolu boli prírodné tuky. Pri výrobe mydla sa pôsobením hydroxidu sodného alebo draselného tuky štepia na glycerol a zmes alkalických solí alifatických kyselín, ktoré sú podstatou mydiel:

Transesterifikácia

Pri výrobe bionafty je glycerol vedľajším produktom v podiele asi 10 %. So vzrastajúcim objemom výroby bionafty vo svete tak vzrastá aj objem vyrobeného glycerolu.

Biochémia

Glycerol vzniká vedľa etanolu v procese kvasenia glukózy z 1,3-dihydroxyacetonu, resp. 1,3-dihydroxyacetonfosfátu, ktorý je bežným produktom štiepenia glukózy enzýmatickou redukciou redukovanou formou β-nikotinamidadenindinukleotidu (NADH) za prítomnosti glycerolhydrogenasy.
Preto je tiež vedľajším produktom prípravy etanolu z glukózy fermentáciou kvasinkami Saccharomyces cerevisiae. Keď prebieha kvasenie glukózy za prítomnosti väčšieho množstva siričitanov, blokuje sa čiastočne redukcia acetaldehydu na etanol a vo výslednej zmesi sa zvýši obsah glycerolu. Podobne možno produkciu glycerolu na úkor etanolu zvýšiť, keď prebieha fermentácia v neutrálnom alebo slabo zásaditom prostredí.
Omnoho väčšiu produkcie glycerolu možno však dosiahnuť pri použití iných druhov mikroorganizmov, napr. Debaryomyces mogii, Saccharomyces rouxii, Saccharomyces mellis, Pichia miso, Pichia farinosa, Torulopsis magnoliae, Zygosaccharomyces acidificiens a i.

Fyziologické pôsobenie

Glycerol je slabo jedovatý. V menších dávkach spôsobuje bolesti hlavy, žalúdočné problémy a zvracanie. Vo väčších dávkach môže spôsobiť poškodenie pečene. Najnižšia toxická dávka podaná orálne u človeka činí približne LDLo = 1,5 g/kg živej hmotnosti, čo znamená, že priemerný človek by ho musel požiť najmenej 90 až 120 g, aby sa u neho prejavili symptómy otravy. V nízkych koncentráciách je prakticky neškodný.
V zriedenom stave sa používa k zvlhčovaniu pokožky a slizníc, lebo viaže atmosférickú vlhkosť a tým ju prenáša do povrchu tela; naopak použitie čistého glycerínu je nevhodné, pretože naopak z pokožky odčerpáva vlhkosť a tým ju vysušuje.

Použitie

Glycerol sa používa o. i. v kozmetických výrobkoch, hlavne ako prísada v hydratačných krémoch a mydlách, ako prísada do zubných pást, pri výrobe plastických hmôt hlavne ako zmäkčovadlo, liečiv, žuvačiek, pást, farbív a výbušnín. Používa sa tiež pri výrobe bezvodého etanolu pre odstránenie prímesy vody.
Je súčasťou nemrznúcich zmesí, väčšinou v kombinácii s etylénglykolom.
V potravinárskom priemysle sa užíva ako prísada pre úpravu nápojov a menej kvalitných vín, ako sladidlo napr. v šľahačkách v bombičkách, ako zmäkčovadlo želé a iných cukroviniek a pod.
Ako súčasť potravín má označenie E 422.
V lekárstve sa užíva pri liečbe opuchov mozgu ako prísada infúzií, na znižovanie vnútroočného tlaku, pri zápchach, na zmäkčenie stolice vo forme glycerínových čípkov alebo ako súčasť klystíru.

Pôvod mena

Názov je odvodený od dvoch význačných vlastností glycerolu, a to jeho sladkej chuti a značnej viskozity. Základom sú grécke slovo γλυκύς, glykys, po slovensky sladký a latinské slovo cera, tj. vosk.
Poskla

Ochrana

Predmetom ochrany sú typy poloprírodných nelesných spoločenstiev viazaných na geomorfológiu terénu a vodný režim. Ide najmä o uchovanie floristického bohatstva regiónu. Tri lokality prírodnej pamiatky sa nachádzajú v severnom, severovýchodnom a východnom svahu rovnomenného vrchu o nadmorskej výške 576 metrov.
Územie prírodnej pamiatky sa v celom rozsahu prekrýva s EVL Beskydy.
Novokaledónske národné futsalové družstvo mužov

Vrcholné podujatia

Na majstrovstvá sveta FIFA sa novokaledónske družstvo nedokázalo kvalifikovať ani raz.
Družstvo sa zúčastnilo majstrovstiev Oceánie 6-krát, prvý raz až v roku 2008. Na kontinentálnych majstrovstvách na Novom Zélande v roku 2013 dosiahlo svoje najhoršie umiestnenie, keď nevyhralo v žiadnom stretnutí a skončilo na poslednom 8. mieste. Svoje najlepšie umiestnenie zaznamenalo v roku 2014, keď organizovala turnaj práve Nová kaledónia a domáce družstvo na ňom skončilo na druhom mieste za vížanou Malajziou.
Mária Amália Neapolsko-sicílska

Životopis

Narodila sa z manželstva neapolsko-sicílskeho kráľa Ferdinanda I. s rakúskou arcivojvodkyňou Máriou Karolínou Habsbursko-lotrinskou. Vyrastala v početnej rodine a bola už dvanástym dieťaťom tohto kráľovského páru. 
Otec patril ako syn španielskeho kráľa Karola III. k domu Bourbon-Anjou a jeho matkou bola dcéra saského kurfirsta z rodu Wettinovcov Mária Amália.

Mária Karolína sa narodila z manželstva cisára Františka I. Štefana s kráľovnou Mariou Teréziou.
25. novembra 1809 sa v Palerme vydala za orleánskeho vojvodu Ľudovíta Filipa, ktorý sa po zosadení Karola X. v roku 1830 stal posledným francúzskym kráľom. Po februárovej revolúcii v roku 1848 utiekli do exilu a žili v Anglicku pod menom gróf a grófka de Neuilly.
Briquemesnil-Floxicourt

Poloha

Obec má rozlohu 7,35 km². Najvyšší bod je položený 126 m n. m. a najnižší bod 53 m n. m.

Obyvateľstvo

Počet obyvateľov obce je 159 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saracén

Etymológia

Etymológiu pojmu sa dosiaľ nepodarilo spoľahlivo preukázať. Rozšírený je názor, že pojem je odvodený z gréckeho Sarakenoi, čo bol grécky názov pre divoký arabský kmeň Sarakov. Názov sa potom mal časom rozšíriť aj do latinčiny a postupne svojim význam zahrnul aj ďalšie arabské kmene.
Vďaka križiakom a Byzantíncom sa pojem rozšíril do západnej Európy, kde bol dlhú dobu používaný.
Saint-Chabrais

Poloha

Obec má rozlohu 24,94 km². Najvyšší bod je položený 542 m n. m. a najnižší bod 389 m n. m.

Obyvateľstvo

Počet obyvateľov obce je 322 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Varages

Poloha

Obec má rozlohu 35,11 km². Najvyšší bod je položený 573 m n. m. a najnižší bod 259 m n. m.

Obyvateľstvo

Počet obyvateľov obce je 1 128 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rulandské sivé

Rulandské sivé (skratka RS, medzinárodne používaný názov Pinot Gris) je starobylá muštová odroda, viniča (Vitis vinifera), pochádzajúca pravdepodobne z oblasti Burgundska, spontánna pupeňová mutácia odrody Rulandské modré (Pinot Noir).

Stolovanie

Vína Rulandského sivého sprevádzajú najčastejšie hutné a korenené jedlá alebo rybie špeciality, ťažšie úpravy hydiny či hustejšie polievky. Sladké výbery sú vhodné k dezertom.
Hippothoos (syn Létha)

Hippothoos (starogr. Ἱππόθοος  – Hippothoos) je v gréckej mytológii syn Létha, vodca Pelasgov v trójskej vojne.
Hippothoos a jeho brat Pylaios, rodáci z Larisy, velili vojsku národa Pelasgov, ktoré prišlo podporiť Tróju v boji proti spojeným achájskym vojskám. Epický básnik Homér uvádza, že vojsko Pelasgov v trójskej vojne vynikalo v boji s oštepom.
V sedemnástom speve Iliady sa o Patroklovo telo rozpútal krvavý boj a trójsky princ Hektor sa zmocnil jeho zbroje. Achájci preto urýchlene poslali Antilocha, aby správu o tom oznámil Achillovi. Hippothoos v tomto boji padol rukou achájskeho hrdinu Aianta a Achájci mu potom z pliec zvliekli zbroj.
Rožmberk nad Vltavou

Dejiny

Prvý raz miestny hrad písomne zmienený v roku 1250. Založil ho syn Vítka z Prčice z rodu Vítkovcov. Mestečko v podhradí založil v roku 1262 Vok z Rožmberka. Už skôr však v miestach nižšieho vltavského brodu stála osada na ceste z Netolic do Linzu. Tá potom s novo vzniknutým mestečkom splynula.
V roku 1302 vymrela krumlovská vetva Vítkovcov a panstvo prevzali Rožmberkovci. Tento rod preniesol svoje sídlo do Českého Krumlova, ale Rožmberk udržovali naďalej. Po smrti Petra Voka v roku 1611 prešlo vlastníctvo panstva na jeho synovca Jana Zrinského, neskôr ho prebral rod Švamberkovcov.
Tí ho ale vlastnili len krátko, pretože im bol v roku 1620 za ich účasť na stavovskom povstaní skonfiškovaný. Panstvo prebral francúzsky šľachtický rod Buquoyovcovov, ktoří ho vlastnili až do roku 1945.
Od 10. októbra 2006 bol obci vrátený status mesta.
Bouix

Poloha

Obec má rozlohu 15,64 km². Najvyšší bod je položený 344 m n. m. a najnižší bod 211 m n. m.

Obyvateľstvo

Počet obyvateľov obce je 157 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fiber to the x

Fiber to the x (FTTx) je všeobecný pojem pre všetky druhy širokopásmovej sieťovej architektúry, ktorá využíva optické vlákno, aby nahradila klasické metalické vedenie, ktoré sa používa pre tzv. poslednú míľu telekomunikácie (prepojenie medzi koncovým bodom siete a účastníkom). Tento pojem vznikol ako zovšeobecnenie niekoľko konfigurácií nasadenia (FTTN, FTTC, FTTB, FTTH, a pod.), kde všetky názvy začínajú na FTT a rozlišujú sa podľa posledného písmena.

FTTx na Slovensku

Od roku 2008 je pripojenie na internet cez optický kábel k dispozícii aj na Slovensku vo viacerých mestách. Prvým operátorom, ktorý poskytuje internet cez optický kábel je Orange. Neskôr sa internet na optike rozhodol poskytovať aj Telekom, Slovanet a Swan.
V niektorých mestách sú už dávnejšie vybudované aj tzv. metropolitné optické siete, ktoré spravujú lokálni operátori. Takéto siete často využívajú aj vytváranie vlastných domén prístupných len pre svojich klientov.
V súčasnosti najvyššia komerčná rýchlosť pripojenia na internet pre domácnosti predstavuje 1000 Mbit/s v smere prijímania dát z internetu (download) a 1000 Mbit/s v smere odosielania dát do internetu (upload).
Denonville

Poloha

Obec má rozlohu 12,82 km². Najvyšší bod je položený 155 m n. m. a najnižší bod 142 m n. m.

Obyvateľstvo

Počet obyvateľov obce je 754 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Steinseltz

Poloha

Obec má rozlohu 5,47 km². Najvyšší bod je položený 252 m n. m. a najnižší bod 163 m n. m.

Obyvateľstvo

Počet obyvateľov obce je 622 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sprimont

Obyvateľstvo

Sprimont má približne 13 614 obyvateľov (2010).
Žiarový motor

Žiarový motor, alebo motor so žiarovou hlavou/vložkou  prípadne v staršej literatúre strednotlakový motor, nízkotlakový Hasselmannov motor nesprávne semidieselový motor, polodiesel je typ piestového spaľovacieho motora, ktorý sa v súčasnosti prakticky nepoužíva. Konštrukciou a princípom práce je veľmi podobný vznetovému motoru s nepriamym vstrekom paliva. Má obvykle kompresný pomer v rozsahu 9 až 12, ktorý nie je dostatočne vysoký na to, aby sa sám spustil zo studeného stavu. Preto obsahuje žiarovú komôrku, do ktorej ústi vstrekovač paliva, prepojenú kanálom s hlavným priestorom valca. Táto komôrka je umiestnená tak, aby mohla byť ohrievaná vonkajším zdrojom tepla. Pred spustením motora je potrebné komôrku nejaký čas zahrievať. Po spustení motora je možné tepelný zdroj odstrániť, pretože motor je udržiavaný spaľovaním zmesi na dostatočnej teplote aby mohlo dôjsť k vznieteniu paliva.
Žiarový motor je obvykle konštruovaný ako jednovalcový. Môže byť štvortaktný, alebo dvojtaktný.
V motoroch označovaných ako nízkotlakové Hasselmannove je odizolovaná žiarová vložka trvalým zdrojom tepla a spôsobuje zapaľovanie paliva, ktoré je na ňu nastrekované.
V motoroch označovaných ako semidiesely je žiarová hlava zdrojom tepla len počas behu studeného motora. Po dosiahnutí prevádzkovej teploty sa palivo zapaľuje kompresným teplom.

História

Žiarový motor bol skonštruovaný Herbertom Akroydom Stuartom na konci 19. storočia. Prvý prototyp bol postavený v roku 1886 a produkcia začala v roku 1891 firmou Richard Hornsby & Sons v Anglicku.
Začiatkom 20.storočia zaznamenali vznetové motory prudký rozvoj a svojimi parametrami výrazne prevýšili žiarové motory. v 30.tych a 40.tych rokoch 20. storočia prudko upadol záujem o ne a posledný väčší výrobca ukončil ich produkciu v 50.tych rokoch.
Kunov (prírodná rezervácia)

Ochrana

Predmetom ochrany je takmer prirodzený lužný porast s hojným výskytom ohrozeného druhu perovníka pštrosieho (Matteuccia struthiopteris).
Colombiers-sur-Seulles

Poloha

Obec má rozlohu 3,29 km². Najvyšší bod je položený 56 m n. m. a najnižší bod 2 m n. m.

Obyvateľstvo

Počet obyvateľov obce je 167 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dominik Pec

Klubový hokej

Odchovanec košického hokeja hral v klube HKm Humenné a v ďalšej sezóne prestúpil do klubu HK Lietajúce kone Prešov. Sezónu 2008/09 odchytal v klube HK Trebišov. V sezóne 2009/10 sa stal dvojkou HC Košice, kde pôsobil ako juniorský brankár, ale po jeho nepresvedčivých výkonoch skončil na farme HC Košice v Bardejove ako brankárska jednotka.
Neuvillette-en-Charnie

Poloha

Obec má rozlohu 14,54 km². Najvyšší bod je položený 235 m n. m. a najnižší bod 113 m n. m.

Obyvateľstvo

Počet obyvateľov obce je 299 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eva Vženteková

Detstvo a štúdia

Základnú aj strednú školu vyštudovala v rodnej Bratislave. Podľa vlastných slov vyrastala v rodine, kde malo umenie významnú rolu. Aj preto sa rozhodla študovať teóriu kultúry na Univerzite Komenského, čo jej poskytovalo dostatočne širokú škálu odborov a nepochybne aj času na ďalšiu špecializáciu. Už ako malá si zamilovala kino a s vekom tento záujem len narastal. Školu absolvovala v roku 1982. Neskôr si doplnila vzdelanie na teologickej fakulte Trnavskej univerzity.

Práca vo filmovom priemysle

Po skončení školy absolvovala dvojmesačnú prax v Slovenskom filmovom ústave. Vysnívané miesto sa však nenašlo, zakotvila teda v Slovenskej požičovni filmov v oddelení pre distribúciu filmových klubov. Po zmenách v roku 1989 však bola požičovňa privatizovaná. Eve Vžentekovej ale toto obdobie prinieslo množstvo kontaktov s ľuďmi z filmovej oblasti a ľahšiu orientáciu vo svete filmu. Už v tom čase publikovala články, najmä v magazíne Film a divadlo, ktorý mladým recenzentom poskytoval veľké množstvo príležitostí. Na konci roka 1995 jej vedenie Slovenského filmového ústavu ponúklo možnosť viesť novovzniknutý magazín Kinema, ktorého šéfredaktorkou bola od januára 1996 do decembra 1997. Zmeny vo vedení však znamenalo koniec aj tejto publikácii. Do roku 1998 pôsobila aj v edičnom oddelení.

Publikácie

Je autorkou mnohých článkov, recenzií či rozhovorov. Publikovala v periodikách: Film a divadlo, Kinema, Sme, Smena, Pravda, Literárny týždenník, Impulz, Kino-Ikon.

Knihy

V roku 1996 jej vyšla prvá kniha Dejiny filmovej distribúcie v organizácii a správe slovenskej kinematografie, ktorej vznik inicioval  Václav Macek pri písaní Dejín slovenskej kinematografie. Za túto knihu dostala v roku 1997 prémiu Literárneho fondu. Svojou štúdiou na tému  Slovenská filmová spoločnosť Nástup – peniaze a filmovníctvo na Slovensku prispela aj do zborníku K dejinám slovenskej kinematografie. Svoje analýzy Organu a Troch dcér publikované v Kino Ikone rozpracovala do knihy Diptych Štefana Uhra: Organ a Tri dcéry, ktoré vyšli v roku 2013. Motivoval ju hlavne záujem spoznať, ako sa jej interpretácia líši od zámerov režiséra. Vženteková o knihe píše: „...Ide o prehodnotenie desaťročia ustáleného výkladu Uhrových významných historických filmov Organ a Tri dcéry, o rozlíšenie scenáristického podielu Alfonza Bednára a následného vkladu režiséra Štefana Uhra do výslednej realizácie oboch filmov. Doteraz v hodnoteniach dominoval výklad a postoje scenáristu, ktorému odporuje Uhrov autorský zámer, v oboch filmoch zvrchovane uplatnený a ukrytý do metaforickej reči a alegórie, podrobených v tomto texte analýze, dešifrovaniu a obsiahlejšiemu výkladu.“

Práca mimo filmu

Od roku 2005 do roku 2011 pracovala ako vedúca kníhkupectva Dobrá Kniha v Bratislave. Práve vďaka tejto práci napísala neskôr knihu Vyznanie tajného kňaza (2010) o jezuitskom kňazovi Petrovi Zahoránskom, ktorý musel počas komunistického režimu pôsobiť v utajení.